cyanic-selkie/wikianc huggingface dataset:
शारदा शर्मा
लेखनशैली
उनका नियात्राहरू विचारवान कृति हुन् । प्रकृति वर्णन र ‘यसो गर्‍यौं, उसो गर्‍यौं’ भन्दा माथि उक्लेर उनका निबन्ध पाठकलाई सान्दर्भिक विषयमा आफ्नो विचार पनि पस्कन सफल छिन् । उनी परिस्थितिजन्य भावना पनि ज्यादै मीठो पाराले अभिव्यक्ति गर्छिन् जो स्वयम् सत्यका टुक्राहरूजस्ता लाग्छन्। आफू स्वयम् महिला हुनाले पनि हुनुपर्छ, उनलाई आफू पुगेका ठाउँका महिलाहरूका अवस्था र गतिविधिप्रति विशेष चासो छ।
पुरस्कार
ताप उपन्यासका लागि शारदा शर्माले २०६८ सालमा पद्मश्री साहित्य पुरस्कार प्राप्त गरिन् ।
भौतिकतावाद
भौतिकतावाद एक सैदान्तिक विश्वास हो। यसका प्रवर्तकहरू भौतिक यानेकी लौकिक रूपमा रहेका र प्रत्येक्ष अनुभव गर्न सकिने कुरामा मात्र विश्वास राख्दछन्। भौतिकतावादीहरू कुनै पनि ठोस सबुत या गणितीय रूपमा सिद्ध गर्न सकिने कुरामा मात्र विश्वास राख्दछन्।
भौतिकतावादको युरोपको पुनर्जागरण पछि मूख्यरूपमा बृद्धि भए पनि यसको उत्पत्तिको बारेमा कुनै पनि किटानी रहेको छैन। भौतिकतावादीहरू ईश्वरमा विश्वास नराख्न सक्छन यानेकी प्राय: भौतिकतावादीहरू नास्तिक हुन्छन। भौतिकतावादीहरू यो संसारको शृष्टि र चलायमान केवल भौतिक नियमहरूद्वारा हुनेमा विश्वास राख्दछन। कहिले काही यिनीहरूलाई वस्तुवादी(Materialist) भनेर पनि भनिन्छ।
भौतिकवादमा प्रसिद्ध दार्शनिक कार्ल मार्क्सको द्वन्दात्मक भौतिकवाद प्रख्यात रहेको छ।
जुफाल विमानस्थल
जुफाल विमानस्थल डोल्पा जिल्लाको एकमात्र विमानस्थल हो। यो डोल्पा सदरमुकाम दुनैदेखि करीव ११ किलोमिटर दक्षिण पश्चिममा अवस्थित छ। २४५० मीटर उचाईमा रहेको यो विमानस्थलमा नेपालगञ्ज र सुर्खेतबाट उडान हुने गर्दछन्। यद्यपि उडानको अनिश्चितताले गर्दा यस ठाउँका यात्रुहरू पीडित छन्।
पाखुरा
पाखुरा मानव शरिरको काँध र कुहिनाको जोर्नीको बिचको भाग हो ।
लोहना
लोहना नेपालको मध्यमाञ्चल विकास क्षेत्रको जनकपुर अञ्चल, धनुषा जिल्लामा अवस्थित गाँउ विकास समिति हो।
देवगवा
देवगवा नेपालको लुम्बिनी अञ्चलको नवलपरासी जिल्लाको एक गाँउ विकास समिति हो। यो ठाउँमा ७३८ वटा घर छन्।
जनसङ्ख्या
नेपालको सन् २००१को जनगणना अनुसार देवगवाको जनसङ्ख्या ४८१५ छ। यस मध्य पुरुष ५२%, र महिला ४८% छन्।
खेत
खेत खास गरेर धान रोप्ने जमिनलाई भनिन्छ। जहाँ धानको खेती गरिन्छ त्यो जमिनलाई खेत भनिन्छ। खेत बनाउनको लागि प्रसस्त मात्रामा पानी हुनु पर्छ। हुनत धानको खेती पाखो जग्गामा पनि गर्न सकिन्छ तर प्राय जसो रोपाइ गरेर नै धान उत्पादन गरिन्छ। पहाड तिर खेतका गराहरूमा पानि लगाएर आलि लगाइन्छ। त्यसमा गोरु जोतेर दाँदे लगाएर सम्म बनाएपछी धानको बिउ रोपिन्छ भने तराइ तिर पानी जम्ने ठाँउमा माटोलाई हिलो बनाएर धानको बिउ रोपिन्छ।
अन्तर्राष्ट्रिय क्रिकेट परिषद्
अन्तर्राष्ट्रिय क्रिकेट परिषद (आइसिसी) क्रिकेटको अन्तर्राष्ट्रिय परिचालक निकाय हो । यो इङ्ल्यान्ड, अस्ट्रेलिया र दक्षिण अफ्रिकाका प्रतिनिधिहरूद्वारा सन् १९०९ मा शाही क्रिकेट सम्मेलन रूपमा स्थापित गरिएको थियो । सन् १९६५ मा अन्तर्राष्ट्रिय क्रिकेट सम्मेलन नाम राखे जुन सन् १९८९ सम्म कायम रहयो । यस परिषदमा हाल अस्ट्रेलिया, इङ्ग्ल्याण्ड, भारत, न्युजिल्याण्ड, पाकिस्तान, दक्षिण अफ्रिका, वेस्टइन्डिज, जिम्बाब्वे, श्रीलङ्का, बङ्गलादेश, अफगानिस्तान र आयरल्यान्ड पुर्ण सदस्य रहेका छन् । यसका ९३ वटा सहसदस्यहरु छन् । यो अन्तर्राष्ट्रिय क्रिकेटको कार्यकारी निकाय हो ।
जनउत्थान सामुदायिक लघुवित्त विकास बैंक लिमिटेड
जनउत्थान सामुदायिक लघुवित्त विकास बैङ्क लिमिटेड नेपाल राष्ट्र बैङ्कको वर्गिकरण अनुसार "घ वर्ग"मा पर्ने एक बैक हो।यो लघु वित्त कम्पनी हो।
काँध
काँध मानव शरीरको घाँटी भन्दा मुनी तथा पाखुरा जोडिने स्थान हो ।
एडेन एस्ली
एडेन एस्ली (जन्म २८ फेब्रुअरी १९९०) एक अमेरीकन अश्लील चलचित्र अभिनेत्री अभिनेत्री हुन ।
सूचनाको हकसम्बन्धी अन्तर्राष्ट्रिय दिवस
सेप्टेम्बर २८ सन् २००३ देखि सूचनाको हकका वकालतकर्ताहरूले सेप्टेम्बर २८ लाई 'थाहा पाउने' दिवसका रूपमा अन्तर्राष्ट्रियस्तरमा सूचनाको हकसम्बन्धी अन्तर्राष्ट्रिय दिवस मनाउने गरेका छन्। यसै दिनदेखि सूचनाको हकको क्षेत्रमा कार्य गर्ने सूचनाको हकका वकालतकर्ताहरूको विश्वव्यापी सन्जाल पनि सञ्चालनमा छ। सूचनाको हकले नागरिकलाई सरकारको कामकारबाहीका बारेमा जान्न पाउने अधिकार प्रदान गर्छ। राज्यद्वारा सम्पादन हुने कार्यहरूको नतीजा, प्रक्रिया तथा स्रोतका बारेमा तथा कुनै पनि सार्वजनिक महत्त्वका विषयमा जान्न पाउने कुरालाई सूचनाको हक तथा थाहा पाउने अधिकारले संरक्षण गर्छ।
राज्‍य सभा
राज्यसभा वा काउन्सिल अफ स्टेट्स भारतीय लोकतन्त्रको माथिल्लो प्रतिनिधि सभा हो।
देवल
देवल माटोको प्रयोग नगरेर खाली कलात्मक ढुङ्गाहरूबाट निर्माण गरिएका सामुहिक एकल र पाँचको संख्यामा रहेका अग्ला मन्दिर आकारका ऐतिहासिक सभ्यतालाई दर्साउने अवशेष हुन्। यस्ता देवलहरू नुवाकोटदेखी पश्चिम र उत्तर भारतको कुमाउँ गढवाल पूर्वको भु-भागमा मात्र प्राप्त भएका छन्। देवलहरू सबैभन्दा बढी दैलेख जिल्लामा प्राप्त भएको छन्। यी देवलहरूले हिन्दु धर्म र बौद्ध धर्मलाई समान रूपमा ग्रहण गरेको छन्। देवलहरूको उपस्थितीले समग्रमा तत्कालिन कर्णाली प्रदेशको प्रभाव क्षेत्रलाई प्रतिनी धित्व गरिरहेको छ। तिथिमिति उल्लेख गरिएका देवलहरूको विश्लेषण गर्दा यस प्रकारका देवलहरू निर्माण गर्ने परम्परा सिंजा साम्राज्यको स्थापनासँगै विकास भएर उक्त शासनकालको अन्तसँगै समाप्त भएको देखिन्छ। त्यो अवधि भन्दा पहिले र त्यो अवधि पश्चात निर्माण भएका देवलहरू आज सम्म कहिं कतै फेला परेका छैनन्। दैलेख क्षेत्र सिंजा साम्राज्यको केन्द्रविन्दु भएकोले नै सबै भन्दा बढी देवलहरूको संख्या फेला परेको हो। यस्ता देवलहरूको अस्तित्वले दैलेख जिल्लाको तत्कालिक समाजिक महत्त्वलाई दर्साउछन्। यी देवलहरूलाई महाभारतको कालमा पाण्डवहरूले बनाएका हुन् भन्ने जनविश्वास रहेको छ। विक्रम सम्वत  २०३१-३२ सम्म पनि जुम्ला र कालिकोटबाट आएर भुर्तीका देवलमा वार्षिक श्राद्ध तर्पण गर्ने प्रचलन रहेको भन्ने स्थानिय भनाइले भुर्तीका पञ्चदेवलहरू सम्भतः खसमल्ल शासनकालको सबभन्दा पछिल्लो अवधिमा निर्माण गरिएका देवलहरू हुन सक्ने सम्भावना देखिन्छ।
निर्माणशैली
सबै देवलहरू कडा प्रकारको कालो ढुङ्गाद्वारा शिखरशैलीमा समान प्रकारले निर्माण गरिएका छन्। देवल निर्माणमा प्रयोग भएका ढुङ्गाको बाहिरी भाग विभिन्न कलात्मक आकारमा कुँदिएका छन् भने भित्री भाग सामान्य सरसफाइ समेत नगरेर जथाभावी तरिकाले प्रयोग गरिएका छन्। सबा देवलहरू गारो अथवा कुनैपनि रसायनको प्रयोग नगरी केवल धातुको बलियो तार वा कैंचीले जोडेर बनाइएका छन्। देवलको शिर्षभागमा चक्राकार आमलक शिला राखिएका छन्। देवल प्रवेश द्वारको निदालमा कतै देव मूर्ति, कतै पुष्प आकृती, कतै निर्माण वष उत्कृण गरिएको पाइन्छ। पुरातात्विक दृष्टिकोणले हेर्दा देवलहरू तत्कालिन मानव बस्तिभन्दा अलग एकान्त स्थल अथवा तत्कालिन मन्दिरको वरिपरी निर्माण गरिएका छन्। दैलेख जिल्लाकै कुरा गर्दा दुल्लु दरबार बाहेक अन्यत्र रहेका देवलहरू तत्कालिन घना जङ्गलको बीचमा निर्माण गरिएका छन्। केही देवलका अवशेषहरू शिरस्थान, नाभिस्थान, धुलेश्वर, पादुकास्थान र डुङ्गेश्वर समेतमा पाइएका छन्। पादुकास्थानमा प्राप्त प्रस्तर अवशेष र चक्राकार शिला तथा अमलकको सङ्ख्याको आधारमा यस स्थानमा करिब एकसय भन्दा बढी देवलहरू रहेको सङ्केत गर्दछन्। देवलहरू रहेका स्थानहरू जस्तै भुर्ती, किमुगाउँ, तरताङ, कुइकाना कट्टी, रावतकोट, दवाडा, काशिकाँध, बडलम्जी, छिउडी, छुवाला, भगवानपाउ (पादुका), ब्याउली, दुल्लु मुढे देवल आदी सबै स्थानहरूमा धेरै पछिल्लो अवधिमा मानवबस्ती विकास भएको देखिन्छ। तत्कालिन समयमा यस प्रकारका देवलहरू मानवबस्ती भएको क्षेत्रमा देवल निर्माण गरिने तथ्यलाई कुनै आधारमा पनि प्रमाणित गर्न सकिदैन। <BIG>"मानवबस्तीभित्र देवालयको रूपमा देवलहरू निर्माण तथा स्थापना गरिए, दैवी प्रकोप अथवा कुनै दैवी विपत्तीका कारण मानव विनाश भयो र त्यस स्थानमा घना जङ्गलहरू बन्न गए, तर माटो गारोले नजोडिएका र विशाल प्रस्तरपट्टद्वारा निर्मित देवलहरू आजसम्म जस्ताको त्यस्तै रहे होलान्"</BIG> भन्ने तर्क पनि हास्यस्पद हुनेछ। देवलहरू कहिं एकल रूपमा कहिं जोडा देवलको रूपमा मण्डप जोडेर कहिं समूह रूपमा रहेका छन्। दुल्लु पटाङ्गेनीमा रहेका देवलहरू दुईवटा भए पनि मण्डप जोडिएको छैन। भुर्तीका २२ देवल मध्य दुईवटा देवलमा मण्डप जोडिएका छन्। समुह अथवा एकल रूपमा स्थापना भएका देवहरू बाहेक अधिकांश देवलहरू पञ्चदेवलको रूपमा निर्माण भएका छन्। प्राय सबै स्थानहरूमा देवलको स्तित्व रहेकै देखिन्छ भने दैलेख जिल्लाको पादुकाका समूह देवल, नाभिस्थान, धुलेश्वर, डुङ्गेश्वर र अभिलेख सहितको दुल्लुको मुढे देवलको अस्तित्व भने पूर्ण रूपमा समाप्त भएको छ।
समाधी परम्परा
खसमल्ल साम्राज्यका संस्थापक नागराजको वंश तथा गोत्रावली पुष्ट्याइँ गर्ने प्रमाणहरू आजपर्यन्त उपलब्ध छैनन्, तर पृथ्वी मल्लका पूर्वजहरू सूर्यवंशी पालहरू थिए भन्ने कुरा स्वयं कीर्तिस्तम्भले नै प्रमाणित गरेको छ। नागराजको वंश पहिचान नभएको तिब्बती वंशावली लगायतका दश्तावेजहरूमा नागराजलाई गुगेप्रान्तका राजाको सन्तानको रूपमा व्याख्य गरिनु, सिञ्जा साम्राज्यकालमा बौद्ध धर्मको सम्मान र संरक्षण सम्बर्द्धनका लागि तिब्बतको शाक्यमठले निर्देशनात्मक भुमिका निर्वाह गर्न पाउनु, धारा, पटी, पौवा, चैत्य, अभिलेखस्तम्भ, कनकपत्र, ताम्रपत्र आदीमा चैत्य आकृती र "ॐ मणि पद्मे हुँ" लेखिनुले पनि नागराजका वंशजहरू बैद्धमार्गी रहोको कुरा निर्विवाद तथ्य हो। तत्कालिन समयमा उच्च हिमाली भेकको तल्लो क्षेत्रमा बसोवास अधिकांश नागरिकहरू हिन्दू थिए। कुशल शासन प्रणालीको लागि तिब्बती मुलका शासक र दक्षिणी भेकका हिन्दु नागरिकका बीच राजकिय तथा शासकिय सामञ्जस्य कायम गर्नु अनिवार्य थियो। त्यसै कारण नागराजवंशका चाप, चापिल्ल, क्राधिचल्ल, र क्राशिचल्लपछिका शासकहरूको हिन्दु धर्मप्रतिको स्पष्ट सहानुभुति देखिएका प्रशस्त प्रमाणहरू रहेका छन्। खस सम्राट आदित्य मल्लको जिवन कालमा नै उनका छोरा कल्याण मल्लको देहान्त भएको र आदित्य मल्लका नाति प्रताप मल्ल सानै उमेरमा भिक्षु भइदिएका कारण अविवाहित नै रहेका र सन्तान वृद्धि क्रम रोकिएकाले नागराजको वंश कल्याण मल्लाका छोरा प्रताप मल्लसम्म पुगेर अन्त्य भएको छ। त्यसपछि सिंजा साम्राज्यको बागडोर समाल्ने र नागराजको वंश निरन्तरता कायम कायम रहने सम्भावना रहेन। त्यस पछि कर्णाली साम्राज्यको राजसिंहासैनमा प्रताप मल्लका फुपाजु अथवा आदित्य मल्लका ज्वाँइ गेलावंशी पुण्यपाल (मल्ल)लाई अभिशेष गरिएको छ। पुण्यपालकी रानी अथवा आदित्य मल्लकी छोरीको नाम शकुनमाला थियो। तत्कालिन समयमा पत्नीको जात अनुसार पतिको जात रहने परम्परा थियो अथवा ससुरालीको अपुताली प्राप्ता गरेकोले हो गेलाबाट दुल्लुमा आएर घरज्वाइँ बसेका पुण्यपाल पनि पुण्य मल्ल हुन पुगेका छन्। यसरी पत्नी तर्फको जातभातले पति तर्फको जातभात फरक पार्न सक्ने त्यो अवस्थामा पति तर्फको जातभातले पत्नी तर्फको जातभात, धर्म, संस्कृति र परम्परालाई फरक पारेन भन्न सकिन्न। त्यसमाथि झन ससुरालीको राज्य पाएर कर्णाली साम्राज्याका महाराजा बन्न पुगेका छन् पुण्य मल्ल। क्रमशः चल्दा गयो बाल्यकालदेखी यौवनावस्थासम्म अध्यायन तथा पठन पाठन र त्यसपछि  राजकाज र वृद्धावस्थामा वानप्रस्थ पछिल्ला दिनहरू सम्म। यही खसमल्ल शासन राज्य परम्परामा तत्कालिन शासकहरू आफू बौद्ध भए पनि हिन्दु धर्मप्रति स्वभाव राख्ने भएकाले यस्ता देवलहरू पनि स्वभावकै आधारमा निर्माण भएका छन्। सबै देवलहरू विशेष व्याक्तीहरूको सम्मानका खातिर विशेष अनुष्ठानका साथ निर्माण गरिएका छन्। जहाँ देवलमा अभिलेखहरू राखिएका छन् त्यसमा साधक वा मृतकहरूकै सम्मानमा उत्कृण गरिएका छन्।
सम्भावना
देवलहरू सबै स्थानमा समान संख्यामा निर्माण नभए पनि आकार प्रकार वा शैली भने सबै ठाउँमा समान रहेको पाइन्छ। कहिं एउटा मात्र, कहिं दुईवटा वा भोग मण्डप जोडेर जोडा देवलको रूपमा, कतै पाँचवटाको समूहमा, कतै आठवटा वा दशवटाको समूहमा कतै पच्चिसौं समूहमा समेत निर्माण गरिएका छन्। पञ्चदेवल, एकलदेवल अथवा समूह देवल भनेर संख्यात्मक समूहकै आधारमा तीनको नामकरण गरिएको छ। यी देवलहरू किन र के प्रयोजनको लागि निर्माण गरिएका थिए भन्ने स्पष्ट प्रमाण कहिं कतै उल्लेख गरिएको छैन। सबै ठाउँमा निर्माण गरिएका समान प्रकारका देवलहरू हेर्दा देवलहरू निर्माण गर्नको उद्दश्य फरक फरक हुन सक्दैन। न त देवललाई तत्कालिन दरबार नै भन्न सकिएला। यी देवलहरूलाई मठकै रूपमा व्याख्य गर्ने हो भने पनि देवलहरूमा मठ रहेको कुनै सङ्केत सम्म पाइएको छैन। अर्को सम्भावना भनेको देवलहरू महायानी बौद्धमार्गीहरूको ध्यानकेन्द्र हुन सक्छन् भन्ने हो, तर नुवाकोट देखी कुमाउ गढवासम्म नै यती धेरै ध्यानकेन्द्रहरू एकै ठाउँमा हुन पनि सम्भव छैन। तसर्थ देवलहरू जीवनको अन्तिम कालमा मृत्युवरण गर्नका लागि आफ्नो जीवनकालमै निर्माण गरिएका आश्रम अथवा समाधी स्थल हुन सक्ने सम्भावना देखिन्छ। स्वभाविक मृत्युका कारण दिवंगत भएका व्याक्तीहरूको समाधिका लागि एकल देवल निर्माण गरिएका हुन सक्छन्। समूहगत रूपमा रहेका देवहरूले सामूहिक रूपका समाधिको परम्परालाई सङ्केत गर्छन्। देवलहरू निर्माण भएको स्थललाई तत्कालिन समाजले समाधि स्थल अथवा श्मसानघाटको रूपमा प्रयोग गरेको देखिन्छ। देवलहरूको भौतिक अवस्था र प्रकृतीको सुक्ष्म विश्लेषण गर्दा सबै देवलहरू एकै समयमा निर्माण नभए पनि पाँचवटाको समूहमा निर्माण गरिएका देवलहरू भने एकै समयमा निर्माण गरिएको आभास हुन्छ। अन्यथा पाञ्चायन वास्तु प्रणाली अवलम्बन गर्न सहज देखिन्न। कुनै देवल भत्किएपछि सो स्थानको उत्खनन गरेर मात्र देवलहरूको वास्तविकता उजागर गर्न सकिने छ।
टुडु
टुडु निगम ; (परम्परागत चिनियाँ 土豆網) एक चिनियाँ श्रव्य दृश्य साझेदारी सेवा हो जसको प्रधान कार्यालय चीनको प्रमुख सहर साङ्घाईमा रहेको छ जसमा प्रयोगकर्ताहरूले श्रव्य दृश्यहरू उर्ध्वभरण, अवलोकन तथा साझेदारी गर्न सक्छन्। टुडु १५ अप्रिल २००५ मा, सञ्चालनमा ल्याइएको थियो भने सेप्टेम्बर २००७ सम्ममा, यसमा दैनिक ५५ मिलियन श्रव्य दृश्यहरू प्रकाशन गरिएको थियो।
युट्युबमा प्रति दिन श्रव्य दृश्यहरू ठूलो सङ्ख्यामा प्रकाशन गरिन्छ, तर औसत टुडुको श्रव्य दृश्य अवधि लामो यसको मतलब टुडुबाट दैनिक रूपमा प्रवाह हुने श्रव्य दृश्यको मिनेटको कुल सङ्ख्या युट्युब भन्दा ठूलो छ (टुडो १५ बिलियन मिनेट र युट्युब ३ बिलियन मिनेट)।
साङ्घाईमा आधारित यस सेवाले एडोब फ्ल्यास प्रविधिको प्रयोग गरी हरेक दिन ५०,००० भन्दा बढी नयाँ श्रव्य दृश्यहरू प्रकाशन गर्दछ जसमा शौखिन सामग्रीहरू जस्तै श्रव्य दृश्य ब्लगिङ, मूल श्रव्य दृश्य, चलचित्र, दूरदर्शन श्रव्य दृश्य र सङ्गीत श्रव्य दृश्य समावेश छन्। दर्ता नभएका प्रयोगकर्ताहरूले वेबसाइट उर्ध्वभरण भएका सामग्रीहरूलाई अवलोकन गर्न सक्छन् भने दर्ता भएका प्रयोगकर्ताहरूले वेबसाइटमा असीमित श्रव्य दृश्यहरू अनलाइन तथा विन्डोजमा आधारित उर्ध्वभरण अौजार मार्फत उर्ध्वभरण गर्न सक्छन्।
१२ मार्च २०१२ मा, युकुले, ष्टकका लागि ष्टक कारोबारमा टुडुको अधिग्रहण गर्ने सम्झौताको घोषण गरेको थियो र नयाँ निकायको नाम युकु टुडु निगम हुने बताएको थियो।
इतिहास
टुडोलाई ग्यारी वाङ र जर्मनेली नागरिक मार्क भ्यान डर चिजले संयुक्त रूपमा स्थापना गरेका थिए। टुडुको नेपालीमा अनुवाद आलु हुन्छ। यो पहिले टुउडु डटकमको रूपमा परिचित थियो, र यसको डोमेन नाम टुडु डटकममा अगष्ट २००६ मा परिवर्तन गरिएको थियो र त्यो डोमेन टुडु डटकमको साथ उपलब्ध गराइएको थियो। प्रमुख कार्यकारी अधिकृत वाङका अनुसार, यो नाम अङ्ग्रेजी उपमा "आलु"बाट आएको हो।
टुडू भन्दा पहिले वाङ संयुक्त राज्य अमेरिकामा बसोबास गर्थे र पछि उनी चीनमा बहुराष्ट्रिय कम्पनीहरूमा काम गर्नका लागि फर्केका थिए। टुडूलाई मूल रूपमा एक श्रव्य दृश्य ब्लगिङ कम्पनीको रूपमा अवधारणाकृत गरिएको थियो र साइट १५ अप्रिल २००५ मा यसको वर्तमान ढाँचामा युट्युबको सुरुवात भएको केही महिना पछि सुरूवात गरिएको थियो।
धेरै प्रविधि कम्पनीहरूको सुरुवात जस्तै, टुडु थोरै लागत तथा काँचो प्रविधि टोलीद्वारा स्थापनम भएको थियो। यो सुरुमा स्व-वित्त लगभग एक लाख अमेरिकी डलरका साथ स्थापना गरिएको थियो भने त्यसपछि सन् २००५ को अर्को चरणमा ५ लाख अमेरिकी डलर सङ्कलन गरेको थियो। यसले सन् २००६ मा प्रमुख ठूलो कोष आईडीजी चाइना, जीजीभी क्यापिटल (पूर्व ग्रेनाइट ग्लोबल भेञ्चर्स), र जाफको एसिया मार्फत ८.५ मिलियन अमेरिकी डलर प्राप्त गरेको थियो।
टुडुको दोस्रो कोष सन् २००७ को सुरुवातमा १९ मिलियन अमेरिकी डलरको लागि थियो। यो कोष बोष्टनमा आधारित सामान्य उत्प्रेरिक साझेदारहरू र साङ्घाई स्थित क्यापिटल टुडेको नेतृत्वमा रहेको थियो भने अन्य उपस्थित लगानीकर्ताहरूले पनि यसमा सहभागीता जनाएका थिए। चौँथो चरणको कोष २८ अप्रिल २००८ मा, ५७ मिलियन अमेरिकी डलरको लागि रहेको थियो जसमा पहिलेकै लगानीकर्ताहरू जस्तै आइडिजी, ग्रेनाइट ग्लोबल भेञ्चर्स, सामान्य उत्प्रेरिक साझेदारहरू र नयाँ रकेफिलर परिवार समावेश थिए। हाल‌ैको कोष ५ अगष्ट २०१० मा तामासेक नियन्त्रक कम्पनी र पहिलेकै लगानीकर्ताहरू मार्फत ५० मिलियन अमेरिकी डलरको लागि रहेको थियो।
तिव्र वृद्धि
सन् २००७ को ग्रीष्म ऋतुमा, निलसनको मुल्याङ्कन अनुसार, टुडु तिव्र वृद्धि हुने वेबसाइटहरू मध्ये एक हो जसमा, तीन महिनाको अन्तरालमै साप्ताहिक रूपमा वेबसाइटमा १३१ मिलियनबाट वृद्धि हुँदै ३६० मिलियन श्रव्य दृश्य पुगेको थियो।
चिनियाँ पछ्याउने सेवा आइसर्चका अनुसार, मध्य २००७ सम्ममा, टुडुले ५०% अनलाइन भिडियो बजार ढाकेको थियो। आइसर्चकोको प्रतिवेदनमा टुडुले सन् २००९ मा ९५ मिलियन नमूना भ्रमणकर्ता र जून २०१० मा १७० मिलियन भन्दा बढी भ्रमणकर्ता नाघेको जानकरी समेत उल्लेख गरिएको थियो।
कोष
टुडूले आफ्नो वित्तीय कोष शृङ्खला क देखि ङ सम्म, सन् २००५ देखि २०१० सम्म, क्रमशः रूपमा नोभेम्बर २००५, अप्रिल २००६, अप्रिल २००७, अप्रिल २००८ र अगष्ट २०१० मा पुरा गरेको थियो। कम्पनीले आईडीजी भेञ्चर्स चाइना, जाफको एसिया, जीजीभी क्यापिटल, सामान्य उत्प्रेरक साझेदार, क्यापिटल टुडे, केटीबी, जेएआईसी, साइबर एजेण्ट, भेनरोक, क्रिसेन्ट पोइन्ट, र टेमासेक होल्डिङ्स लगायत कम्पनीहरू मार्फत कुल १३५ मिलियन अमेरिकी डलर सङ्कलन गरेको थियो।
हाल सालैका घटनाहरू
जुलाई २००७ मा, टुडुले युट्युब भन्दा केही महिना अगाडि श्रव्य दृश्य साइटहरूको लागि विश्वको पहिलो ठूलो मात्रामा श्रव्य दृश्य विज्ञापन प्रणालीहरू मध्ये एकको शुरूवात गरेको थियो। सेप्टेम्बर २००७ को अन्त्य तिर, इण्टेल र टुडुले साझेदारीमा ताररहित भिडियो साझेदारी प्रविधिहरूलाई अन्वेषण गर्न र मोबाइल उपकरणहरूको लागि अनुप्रयोग बनाउन एक सम्झौतामा पत्रमा हस्ताक्षर गरेको थियो। टुडुलु यसको तीव्र गतिमा बढिरहेको भिडियो ईन्कोडर सर्भर फार्महरूमा इण्टेल प्रणाली एकाईको प्रयोग बढाउन पनि सहमत भएको थियो। इण्टेलले टुडु विज्ञापन प्रणाली मार्फत पनि आफ्ना उत्पादनहरूको प्रवर्द्धन गरेको थियो। डिसेम्बर २००७ मा, टुडुले श्रव्य दृश्य एच २६४ ढाँचा अनुसार सुरुवात गरेको थियो जसमा यसले उच्च गुणस्तर र मानक आधारमा भिडियो प्रदान गरेको थियो।
१० सेप्टेम्बर २००८ मा, टुडुले यसको अनुमतिपत्र चीनको राष्ट्रिय श्रव्य तथा दूरदर्शन प्रशासन मार्फत प्राप्त गरेको थियो।
श्रव्य दृश्यको समिक्षा
टुडुका समिक्षाकर्ताहरूले टुडुमा उर्ध्वभरण भएका सामग्रीहरूको अवलोकन, अनुमोदन र श्रेणीकरण गर्ने गर्दछन्। समिक्षाकर्ताहरूले अश्लील श्रव्य दृश्यहरूलाई अनुपयुक्त सामग्रीको रूपमा श्रेणीकरण गर्ने गर्दछन्।
श्रव्य दृश्य ढाँचा
टुडुको श्रव्य दृश्य बज्ने प्रविधि म्याक्रोमिडियाको फ्ल्यास प्लेयरमा आधारित छ। यो प्रविधिले साइटलाई अधिक स्थापित श्रव्य दृश्य प्लेब्याक प्रविधिसँग गुणस्तरको साथ भिडियोहरू प्रदर्शन गर्न अनुमति दिन्छ जसमा विन्डोज मिडिया प्लेयर, क्वीक टाइम र रियल प्लेयर समावेश छन् जसमा सामान्यतया भिडियो हेर्न, डाउनलोड गर्न तथा स्थापना गर्नका लागि वेब ब्राउजर प्लगइनको आवश्यक पर्दछ। फ्ल्यासको लागि पनि प्लग इनको आवश्यक पर्दछ तर फ्ल्यास ७ प्लग-इन सामान्यतया करीव ९०% अनलाइन सुशाङ्ख्यहरूमा अवस्थित रहेको मानिन्छ। भिडियो जिन्यास(क्यान्नट) वा भिएलसीको माध्यम मार्फत पनि उपलब्ध छ।
यससँग पिक्सेल आयतन २३० (लम्बाई) र २४० (चौडाई) अनुरूप रहेका छन्। स्रोत भिडियोको आकार अनुपातमा निर्भर गर्दछ। भिडियोहरू २५ फ्रेम प्रति सेकेण्डको गतिमा अधिकतम डाटा दर ३२० किलोबाइट प्रति सेकेण्डको गतिमा चल्ने गर्दछ।
श्रव्य दृश्यहरू विण्डो शैली वा पूर्ण पर्दा शैलीमा हेर्न सकिन्छ। एडोब प्रणाली फ्ल्यास प्लेयर ९ को पूर्ण पर्दा प्रकार्यको प्रयोग गरेका कारण यसलाई पुन: लोड नगरिकन कुनै पनि दृश्य अवलोकनको क्रममा शैली परिवर्तन गर्न सकिन्छ।
प्रतिलिपी अधिकारको उल्लङ्घन तथा अनुमतिपत्रको समस्यका कारण केही टुडुका श्रव्य दृश्यहरूलाई अन्तर्राष्ट्रिय आइपी ठेगानाले प्रतिबन्ध गरेको छ।
ब्यान्डविड्थ
टुडु विश्वको सबैभन्दा ठूलो ब्याण्डविड्थ प्रयोगकर्ताहरू मध्ये एक हो जसमा प्रति दिन १ पिटाबाइट भन्दा बढि भिडियो फाईलहरू पठाइन्छ जुन भरपर्दो ट्राफिकको लगभग १०० गिगाबाइट / सेकेण्ड हो। कम्पनीले विभिन्न प्रकारका स्वामित्व तथा वाणिज्यिक सामग्री वितरण सञ्जालको प्रयोग गर्दछ, जस्तै चाइना क्याचे जसले चीन वरिपरि श्रव्य दृश्य वितरण गर्दछ।
सन् २००८ को कम्पिट डटकमको सर्वेक्षण अनुसार, डोमेन नाम टुडु डटकमले वार्षिक रूपमा १ करोड भ्रमणकर्ताहरूलाई आकर्षित गर्ने गरेको छ।
सुगा
सुगा अथवा सुवा एक लोकप्रिय चराको नाम हो। सुगा एक जंगली पंक्षी हो तर यसलाई सानो छँदा घरमा ल्याएर पाल्यो भने मानिसको बोली बोल्छ र साथै सानो तिनो कामकोलागी मानिसलाई सघाउछ पनि हुनत सुगा प्रजाती अनुसार विभिन्न रंगको हुन्छ तर नेपालमा पाइने सुगा प्राय: हरियो रंगको हुन्छ। सुगाहरू ठूलो समुहमा रहन्छन् प्राय: तराई र पहाड सबै ठाउँमा सुगा पाइन्छ।
यो पनि हेर्नुहोस
Ringnekpapegaai Lloro Psittacula krameri fa:طوطی طوق صورتی Kauluskaija સૂડો דררת קרמר Örvös sándorpapagáj Psittacula krameri മോതിരത്തത്ത पोपट Halsbåndparakitt Aleksandretta obrożna Индийский кольчатый попугай ගිරවා Rose-ringed Parakeet
जुडिबेला
जुडिबेला रौतहट जिल्लाको एक गाउँ विकास समिति हो । यहाँ ६६७ वटा घरहरु छन् ।
बर्बर
बर्बर त्यो हो जसलाई कि त असभ्य वा आदिम मानिन्छ। पदनाम सामान्यतया लोकप्रिय इस्टेरियोटाइपमा आधारित सामान्यीकरणको रूपमा लागु हुन्छ; बर्बरहरू कुनै पनि राष्ट्रका सदस्यहरू हुन सक्छन् जसलाई कसै-कसैले कम सभ्य वा व्यवस्थित (जस्तै आदिवासी समाज) मान्नुहुन्छ तर कुनै निश्चित "आदिम" सांस्कृतिक समूह (जस्तै घुमन्ते) वा सामाजिक वर्ग (जस्तै डाकुहरू) दुवैको हिस्सा हुन सक्छन्। आफ्नै राष्ट्र भित्र र बाहिर।
नाम
बर्बर प्राचीन भारतको संस्कृतमा पाइन्छ, जसको प्राथमिक अर्थ "हल्लिरहेको" को अर्थ अपरिचित भाषा भएको व्यक्तिलाई बुझाउँछ। ग्रीक शब्द barbaros संस्कृत बर्बरसँग सम्बन्धित छ। यो भारोपेली भाषा जरा ल्याटिन balbusमा "हल्लिरहेको" र चेक blblati "हल्लाउनु" को लागि पनि पाइन्छ। समकालीन हिन्दी (बड़बड़ाना) र उर्दू (بڑبڑانا) दुबैमा क्रियाबरानाको अर्थ 'बडबड गर्नु, बकबक बोल्नु, असंगत रूपमा बडाउनु' हो।
इरानको इस्लामी क्रान्ति
इरानको इस्लामिक क्रान्ति १९७९ को क्रान्ति को रूपमा समेत चिनिने    २५०० वर्ष देखि शासित पर्सियन राजतन्त्र उन्मुलन गर्न तथा इस्लामिक गणतन्त्रको स्थापना गर्नको लागि घटित क्रान्तिकारी घटनालाई जनाउँछ । यो क्रान्तिलाई धेरै बामपन्थी सङ्गठन, इस्लामिक सङ्गठन र विद्यार्थी सङ्गठनले साथ दिएका थिए । यो क्रान्तिलाई फ्रान्सको राज्यक्रान्ति र अक्टोबर क्रान्ति पछिको महान क्रान्ति मानिन्छ । यो क्रान्तिपछि इरानमा राजतन्त्र अन्त्य भयो र अयातोल्लाह खमेनी यहाँका प्रमुख बने ।
भाटखोला
भाटखोला नेपालको गण्डकी अञ्चलको स्याङ्जा जिल्लाको एक गाँउ विकास समिति हो ।
इरानको इस्लामी क्रान्ति
बन्धक संकट
अक्टोबर १९७९ को उत्तरार्धमा, निर्वासित र अन्तिम अवस्थामा रहेका शाह क्यान्सर उपचारको लागि अमेरिकामा भर्ना भए। इरानमा तत्कालै खमेनी र बामपन्थी समुहले शाहको जाँच अनुसन्धान र फाँसीको लागि उनको फिर्तीको माग गरे। ४ नोबेम्बरमा आफुलाई इमाम लाइनको मुस्लिम विद्यार्थीको समर्थक बताउने, युवाहरूको समुहले तेहरानको अमेरिकी दूतावासमा आक्रमण गरेर त्यहाँका कर्मचारीहरूलाई नियन्त्रणमा लिए। ती विद्यार्थीहरूले ५२ अमेरिकी कुटनीतिज्ञहरूलाई ४४४ दिन सम्म बन्धक बनाए।
चिशंखुगढी गाउँपालिका
चिशंखुगढी गाउँपालिका ओखलढुङ्गा जिल्लामा अवस्थित छ । कुइभीर, पोखरे, दियाले, रातमाटे, सेर्ना, भदौरे र माम्खा साविकका गा.वि.स.हरूलाई समेटेर चिशंखुगढी गाउँपालिकाको घोषणा गरिएको हो । यस गाउँपालिकाको जनसङ्ख्या वि.स. २०६८ को जनगणना १५,१९६ रहेको छ र क्षेत्रफल १२६.९१ कि. मि. रहेको छ । साविकको सेर्ना गा.वि.स.को कार्यालय लाई हाल केन्द्र बनाई गाँउपालिकाको कार्यालय खडा गरिएको छ । हाल चिशंखुगढी गाउँपालिका अन्तर्गत वडा नं.१ कुइभिर, वडा नं.२ पोखरे, वडा नं. ३ दियाले, वडा नं. ४ रातमाटे, वडा नं. ५ सेर्ना, वडा नं.६ भदैरे, वडा नं. ७ माम्खालाई सो अनुरूपको वडा विभाजित गरिएको हो ।
स्रोतहरू
=== सम्पादन कर्ताः सन्तोष ढुंगना, ओखलढुंगा । ===
न्युमोनिया
न्युमोनिया विभिन्न प्रकार का जीवाणुहरूको संक्रमणबाट फोक्सोमा आउने एक प्रकारको खराबी हो। अङ्ग्रेजीमा Pneumonia भनिने यो रोगलाई उच्चारण भेदले गर्दा निमोनाया पनि भनिन्छ। यसमा फोक्सोका कोषहरू सुन्निन्छन् अनि श्वासप्रश्वासमा बाधा पुग्दछ। केही भाइरसका प्रजातिहरूले कडा खालको न्युमोनिया गराउँदछन्।
एन्टिबायोटिकको व्यापक विकासका कारण न्युमोनियाको मृत्युको दर हृवात्तै घटे पनि त्यसले खतरनाक अवस्थासम्म भने पुर्‍याउँदछ। ७० वर्ष नाघेका व्यक्तिहरूमा अझै पनि न्युमोनिया मृत्युको प्रमुख कारणहरू मध्ये एक हो।
न्युमोनियाका जीवाणु विश्वको कुनै क्षेत्र विशेषमा मात्र पाइन्छ भन्ने छैन। एचआईभी/एड्सबाट सङ्क्रमित व्यक्तिहरूमा व्याक्टेरियाले गर्दा लाग्ने न्युमोनिया चाँडै र धेरै लाग्दछ। त्यसैले केही अफ्रिकन महादेशका देशहरू जहाँ AIDS व्याप्त छ, न्युमोनियाका बिरामीहरूको सङ्ख्या पनि अत्यधिक रहेको छ। न्युमोनिया भएका बिरामीहरू एक दुई दिनमै सिकिस्त हुन्छन्, गल्छन्, खोकी लागिरहने हुनाले थकित पनि हुन्छन्।
मानव शरीरमा एक जोडी फोक्सो हुन्छ। एउटा दाहिने पट्ट िर अर्को देब्रे पट्ट ि। दाहिने फोक्सो देब्रेभन्दा ठूलो र अलि गह्रुँगो हुन्छ त्यस्तै दाहिने फोक्सोमा छिर्ने श्वास नली छोटो, ठाडो र फराकिलो हुन्छ। फोक्सोका पनि खण्डहरू हुन्छन्। दाहिनेमा ३ वटा खण्ड हुन्छ भने देब्रेमा २ वटा खण्ड हुन्छ।
न्युमोनियाले गर्दा फोक्सोको कुनै खण्ड -ीयदभ)को कुनै भागमा मात्र खराबी हुन सक्छ, कुनै एक खण्ड पूरै र एक वा बढी खण्ड पनि खराब हुन सक्छ जसलाई ९ीयदबच उलभumयलष्ब० लोबार न्युमोनिया भनिन्छ। फोक्सोका कुनै खण्डको सँगसँगै श्वास नलीका भागहरू पनि सङ्क्रमित भएमा ब्रोङ्को न्युमोनिया -द्यचयलअजय उलभumयलष्ब० भनिन्छ।
अझ विशेष गरेर अचेत बिरामी तथा बच्चाहरूमा पेटको खानेकुरा सर्किएर श्वास नली हुँदै फोक्सोसम्म पुग्दछ। पेटको खाने कुरा सँगै ग्यास्टि्रक एसिड पनि फोक्सोमा पुग्ने हुँदा फोक्सोको कोषहरूमा क्षति पुग्न गई खतरनाक किसिमको न्युमोनिया हुन सक्दछ। जसलाई एस्पिरेसन न्युमोनिया भनिन्छ। त्यसैले वान्ता गर्दा सर्किन सक्ने, खानेकुरा खाँदा बोलेमा सर्किन सक्ने भएकोले होशियार हुनु जरूरी छ।
लक्षणहरू
बिरामीको उमेर, रोग प्रतिरोधात्मक क्षमता र न्युमोनिया गराउने जीवाणु अनुसार लक्षणहरू फरक फरक हुन्छन्। व्याक्टेरियाले गर्ने न्युमोनियामध्ये पनि क्तचभउतय अयअअगक प्रजाति अति प्रमुख जीवाणु हो र यसले पहिले नै भाइरल इन्फेक्सन भइसकेको व्यक्तिलाई बढी सताउने गर्दछ। यसको इन्फेक्सन हुँदा बिरामीको शरीरको तापक्रम छोटो समयमा नै हृवात्तै बढ्छ। कहिलेकाँही ३९ दशमलव ५ डिग्री सेन्टिग्रेडसम्म पुग्छ। छाती एकदम दुख्छ र लगातार सुख्खा खोकी लाग्छ। केही घण्टामा नै बिरामी सिकस्त हुँदै जान्छ। केही दिनपछि खकार -पहेलो) आउन थाल्छ र पछि गएर खैरो रङको खकार आउन थाल्छ। सँगगँगै बिरामीको शरीरभरि डाबर आउन थाल्छ। बिरामीले छिटो-छिटो र छोटो छोटो सास फेर्न थाल्छ।
फोक्सोका कोषहरू सुन्निएर हावा भरिने क्षेत्रहरू थुनिने हुनाले बिरामीले सास फेर्दा फोक्सो सङ्क्रमित भएको पट्ट िछाती फुल्दैन। यसरी फोक्सोले पाउनुपर्ने जति अक्सिजन नपाएपछि शरीरमा पनि अक्सिजनको कमी हुन थाल्दछ र त्यसलाई पूर्ति गर्न बिरामीले छोटो-छोटो र छिटो-छिटो सास लिनुपर्ने हुन्छ।
कारण
न्युमोनिया मुख्य रूपमा व्याक्टेरिया र भाइरस तथा विभिन्न प्रकारका ढुसी र परजीवी/ परजीबीको कारणले हुने गर्दछ।
उपचार
बिरामीको अवस्थाअनुसार उपचार पद्धति फरक फरक हुन्छ। केहीलाई अस्पताल भर्ना गर्नुपर्ने हुन्छ भने केहीलाई औषधि दिएर घर पठाउन सकिन्छ। अवस्था सामान्य भएकाहरूलाई भने घरमै सामान्य हेरविचार गरेर राख्न सकिन्छ। सास फेर्न कठिनाई भइरहेको छैन र बिरामीको खोकीका खैरो रङको खकार आइरहेको छ भने बिरामीले मास्क लगाउन जरूरी छ। त्यस्तै मुख र छालाको सरसफाइमा पनि ध्यान दिनुपर्छ। पर्याप्त पानी पिउनुपर्छ, ज्वरो र छातीको दुखाइका लागि औषधि लिनुपर्दछ ।
समयमै उपचार नगरे बिरामीको स्वास्थ्य अत्यन्त बिग्रने हुँदा माथि उल्लेख गरिएका लक्षणहरू देखिने वित्तिकै अस्पताल जानु बुद्धिमानी हुन्छ।
देवदह
देवदह नेपालको लुम्बिनी अञ्चलको रूपन्देही जिल्लाको एक हो। यो ठाउँमा ६४३५ वटा घर छन्।
जनसङ्ख्या
नेपालको सन् २००१को जनगणना अनुसार देवदहको जनसङ्ख्या २८,२१४ छ। यस मध्य पुरुष १२,८३६र महिला १५,३७८ जना छन्।
देवदह विशेष
देवदह गौतम बुद्धको मावली स्थान हो । देवदह भन्नाले अहिले नेपालको लुम्बिनी अञ्चलको रूपन्देही जिल्लाको एक नगरपालिकाको नाम हो। सुन्दर हिमालहरू धौलागिरी र अन्नपुर्ण हिमश्रीन्खलाको माथि महाभारत मुनि चुरे काखमा अबस्थित पवित्र भुमि लुम्बिनीदेखि करिब ३५ कि. मि. उत्तरपूर्वमा देवदह पर्दछ। हरियो जंगल बीचमा बनेको पूर्वपस्चिम राजमार्गले यो पबित्र ठाउँमा पुग्न अझ सजिलो बनायको छ।अहिले यहाँ पुग्न लुम्बिनि अञ्चल, रूपन्देही जिल्लाको मुख्य सहर बुटवलदेखि महेन्द्र राजमार्ग हुदै पूर्व १३ कि.मि. गएपछी देवदह गा.वि.स. अन्तर्गत शितलनगर भन्ने ठाउँबाट दक्षिण ४ कि.मि.मा पर्दछ। यहाँ त्यति बेला देखिका अनेकौ स्तम्ब र पुरातात्विक सामग्रीहरू प्रमाणका रूपमा आज पनि प्रत्येक्क्ष रूपमा देख्न पाईन्छ। त्यस सम्बन्धमा विभिन्न सामग्रीहरू तल दिईएका छन्। यद्यपि कहि-कही नवलपरासीको रामग्राम क्षेत्रलाई पनि देवदह हो भन्ने पनि गरिन्छ।
देवदहमा बुद्धप्रतिमा
देवदहमा बुद्धप्रतिमा देवदह माईति आउदा आउदै महारानी मायादेवीका कोखबाट लुम्बिनीमा जन्मनु भएका राजकुमार सिद्धार्थ शाक्य १० दिनमै आमाको स्वर्गाहरण भयकोले आफ्नी आमाकी बहिनि तथा कान्छी आमा महारानी प्रजापतिको दुध खादै आफ्ना मावली देवदहमा सानैमा बामे नसर्दै पदार्पण गर्नु भएको र पछि पटक पटक मावली आइ यहि हुर्कनु भएको भन्दा फरक नपर्ला। आफ्नो समयका युवाहरूमा सबभन्दा बढी सामार्थवान भएर देवदहकै परीक्षा मैदानमा सिद्धार्थले राजकुमारी यसोधरालाई प्रतियोगीतामा जितेर बरण गर्नुभएको थियो।
कुमारवर्ति
यो ठाउँ रोहिणी नदिको किनारमा मक्रहर गो.वि.स.मा पर्दछ। कपिलबस्तुबाट देवदह आउँदा मायादेवी र प्रजापति बास बसेकोले यो ठाउँको नाम मायारानी र प्रजारानी रहन गएको हो। पछि अपभ्रम्स भएर मदरानी र पेडरानी नाउँ रहन गयो। यहाँ मायारानी र प्रजारानीका मुर्तिहरू भएको मन्दिर र प्राचिन दुइ इनार भेटिएका छन।
रोहिणी नदी
यो एक पबित्र नदि हो। प्राचिनकालमा यो कपिलवस्तु शाक्य राज्यको पूर्वी सिमा र देवदह शाक्यवंश ( कोलियराज्य )को पश्चिमी सीमा नदि थियो।
खयरडाडा
यो अति महत्त्वपुर्ण स्थल मानिन्छ। करिब २ कि.मि. क्षेत्रमा फैलिएको यस ठाउँमा १२ किलो वजन सम्मका इट्टाहरूको खण्डहर छ। यो ठाउँ प्राचिन देवदहनगरको भग्नावशेसको रूपमा रहेको छ। बुद्धकालीन मात्र होइन त्यस अघिका पुरातात्विक महत्त्वका धेरै सामग्रीहरू यहाँ भेटिएका छन् र सम्भावना छ।
वैरीमाई/ कन्यामाई
वढीमाई “मायादेवी” र कन्यामाई “प्रजापति गौतमी”को जन्मथलो मानिएको र उहाहरूकै मुर्ति सहितको मन्दिर भनी पूजा गरिने चलन यहाँ छ। तर वैरीमाई र कन्यामाई भन्नासाथ कस्मिर देखि गण्डक क्षेत्रसम्म पुजिने बडीमालिका देवीका मन्दिरहरू समेत हुनसक्ने देखिन्छ। यसै स्थानमा पदमपाणी अबलोकितेस्वरको भाचिएको विसाल प्रस्तर मुर्ति पाईएको छ। यसै ठाउँमा प्राचिन कालका इट्टाहरूको खण्डहर पनि भेतियेकोछ। यसै स्थानलाई प्राचिन धर्मग्रन्थ हरूमा उल्लेखित ब्यग्रपुर/ब्यग्रपथ (हाल बंगला/बङ्गाली) मानिएको छ।बुटवलबाट करिब १३ किलोमीटर पश्चिम आएपछि शितलनगरको मुख्य गेटबाट दक्षिण तिर करिब १.५ किलोमीटर गएपछि हामीले प्रतक्ष्य बैरिमाई रअनि कन्यामाईको प्रतक्ष्य दर्सन गर्न सक्छौ।
भवानीपुर/देबीदमार
बैरिमाइ कन्यामाइबाट करिब १ कि.मि. दक्षिणमा पर्ने भवानीपुर देबिदमारलाई पहिलेको देवदह भन्ने पनि चलन छ। यस ठाउमा सेंनकालिन सुर्यको मुर्ति र साथै एक पत्थरको स्थम्ब पनि छ। जसलाई मौर्य सम्राट अशोकले गाडेको लुम्बिनीपछिको दोस्रो अशोक स्तम्भ मानिएको छ र उत्खनन गरेमा यो लुम्बिनीको स्तम्भ जत्तिकै लामो हुन सक्ने अनुमान पनि गरिएको छ। माथि भाचिएकोले त्यो लामो हुन नसक्ने भन्नेहरू पनि छन्। यहाँ एक प्राचिन इनार पनि भेटिएको छ।
माथागढी
माथागढी चुरे पहाडको टुप्पोमा भएको यो गडी अति नै ठुलो शक्तिपिठ मानिन्छ। त्यसैले यसको नाम नै माथा अर्थात माता (देबी) गढी रहेको छ। यहाँ हरेक वर्ष मेला लाग्छ र भब्य पुजा हुन्छ। यहाँ अति पुराना हातहतियार पनि छन्। यो ठाउँ कपिलबस्तु र देवदह राज्यको उत्तरापथ मार्गको द्वार थियो। यहाँ नजीकै दक्षिणपुर्बको दाउन्ने गाउमा सिन्जाका खस राजाहरूको राजधानी रहेको पनि इतिहासमा उल्लेख छ।
कोटियामाई
यहाँ एउटा ठुलो पाकरिको रुख छ जसको फेदको गोलाइ ८२ फीट र उचाई करिब ९२ फीट छ। रुखकै नामले नामाकरण गरिएको पाकरि गाउको पाकरिको यो बोट बुद्धकालीन मानिन्छ। सम्भवतः नेपालकै ठुलो र बुढो हुनसक्ने यो बोट सात तले हुनुका साथै अनेक आश्चर्य लिएर उभिएको छ। जस्तै, चराले गुड नलगाउनु, गिद्द् कौवा नबस्नु, हात्ति नजिकनजानु आदि।
मकवानपुरगढी गाउँपालिका
मकवानपुरगढी नेपालको बागमती प्रदेशको मकवानपुर जिल्लामा अवस्थित एक गाउँपालिका हो। यसको कुल क्षेत्रफल 148.72 km2 रहेको छ भने एघारौँ राष्ट्रिय जनगणना २०६८ अनुसार, यहाँको जनसङ्ख्या २५,३२२ रहेको छ।
२०७३ फागुन २७ मा, नेपाल सरकारले ७५३ नयाँ स्थानीय तह पुनर्संरचना गरेको थियो। साविकका मकवानपुरगढी, आमभञ्ज्याङ्ग, सुकौरा र बुढिचौर गाविसलाई गाभेर यो गाउँपालिका बनाइएको थियो। मकवानपुर जिल्लाका १० वटा स्थानीय तहहरू मध्ये यो गाउँपालिका बागमती प्रदेशको राजधानी हेटौँडाको सबै भन्दा नजिकमा रहेको गाउँपालिका हो। यो गाउँपालिका ८ वटा वडामा विभाजित छ।
चार्ल्स डिकेन्स
चार्ल्स जोन ह्फ्याम डिकेन्स(अङ्ग्रेजी: Charles Dickins; ७ फेब्रुअरी १८१२ – ९ जुन १८७०) अङ्ग्रेजी लेखक र सामाजिक समालोचक थिए । उनले विश्व चर्चित काल्पनिक पात्रहरूको निर्माण गरे र उनलाई भिक्टोरिया कालको उत्कृष्ट उपन्यासकार मानिन्छ ।
ध्रुवचन्द्र गौतम (साहित्यकार)
ध्रवचन्द्र गौतम (वि. सं. २००१) नेपाली भाषाका साहित्यकार हुन्। उनले वि. सं. २०४० सालमा अलिखित उपन्यासको लागि मदन पुरस्कार पाएका हुन् ।
जीवनी
डा. धु्व्रवचन्द्र गौतमको जन्म बाबु गोविन्दचन्द्र गौतम र आमा दीपवतीदेवीका सुपुत्रका रूपमा वि. सं. २००१ साल पुस २ गते वीरगन्जमा भएको हो।
उनले स्नातकोत्तर र भाषाविज्ञानमा विद्यावारिधि उपाधि प्राप्त गरेका छन्। नेपालीमा विद्यावारिधि गरेका उनले प्राध्यापन कार्य पनि गर्छन् ।
कृतिहरू
उनको पहिलो रचना (कविता) वि.सं. २०१३/१४ सालतिर प्रकाशित भएको थियो । कथा / उपन्यासमा कलम चलाउने गौतमका कृतिहरूः
सम्पादित, अनुवादित र फुटकर कृति
उनले प्रस्तुती (मासिक)को सम्पादन, द्यौराली (संयुक्त सम्पादन) र कलिलोको संयुक्त सम्पादन गरे । विभिन्न पत्र-पत्रिकाहरूमा गौतमका कथा, कविता, लेख, नाटक, समालोचना आदि प्रकाशित छन् ।
भ्रमण
उनले नेपाल, भारत, जापान, अमेरिका आदि देशको यात्रा गरेका छन् ।
सबै हेर्नुहोस्
नेपाली लेखकहरूको सूची
पूनम पाण्डेय
पूनम पांडेय (जन्म: ११ मार्च १९९१) एक अभिनेत्री र मोडल हुन्।   ५ फीट ७ इन्चकी पूनम एक भारतीय मोडल र अभिनेत्री हुन्, जो सन् २००१को लागि किङ्गफिशर केलेन्डरका केटीहरूमा एक हुन्। पूनमले किङ्गफिशर केलेन्डरको लिए आफ्नु नग्न मुद्रा तस्वीर हलिन।   विश्व कप क्रिकेट २०११को बेला, पूनम पाण्डेयले घोषणा गरिन्, भारतीय क्रिकेट टीमले विश्व कप जित्यो भने उनी नग्न हुने छिन् तर उनीले यसो गरिनन्।   पूनम पाण्डेयले आफ्नु कसम पूरा गरिनन्। उनीले धेरै बलिउड चलचित्रहरूमा पनि अभिनय गरिन्।
जीवनी
उनको जन्म ११ मार्च १९९१मा भारतको दिल्लीमा भएको थियो।
भुर्ती देवल
दैलेख जिल्लाको नारायण नगरपालिका वडा नं. ७ भुर्ती गाउँमा २२ वटा देवलहरू रहेका छन्। यी देवलहरू विक्रमको चौधौँ पन्ध्रौँ शताब्दीतिर कर्णाली प्रदेशको खसमल्ल राज्यकालका समयमा निर्माण भएका हुन्। यी देवलहरू पनि अन्य देवलहरू झैं कुँदेका प्रस्तरहरूद्वारा बनाइएका र तलतिरबाट माथितिर चुल्याइँदै लगेर बनाइएका छन्। यी देवलहरू मध्य एक देवलमा अभिलेख रहेको भनिए पनि हालसम्म पुष्टी भएको छैन। स्थानीय भनाईअनुसार केही वर्ष पहिलेसम्म पनि यस ठाउँमा २५ वटा देवलहरू रहेकोमा हाल २२ वटा देवल रहेका छन्। भुर्तीका यी २२ वटा देवललाई सन् २००८ जनवरी ३० मा विश्व सम्पदा सूचीको सम्भाव्य सूचीमा संलग्न गरिएको छ। अधिकांश देवहरूको शिर्षभागमा राखिएका चक्राकार शिलापट्ट र आमलक शिलाहरू हराइ सकेका छन्। देवलमा लगाइएका कलात्मक ढुङ्गाहरू खस्दै गएका छन्। देवलहरूको चारै तिर काँडेतारले घरबार गरिएको छ। काँडेतारको बीचमा एक ठाउँमा देवल क्षेत्रमा प्रवेशद्वार बनाइएको छ। प्रवेशद्वारमा ताल्चा लगाइएको छ र त्यहाँ पुरातत्त्व विभागको सूचना लेखिएको एक बोर्ड लगाइएको छ। त्यसका साथै देवलहरूमा सिमाटले टालटुल गरेर जोड्ने काम पनि गरिएको छ। दैलेख सदरमुकाममा रहेको देवकोटा चोकबाट यहाँ सम्म पुग्नको लागि मोटरबाटा निर्माण गरिएको छ।
निर्माण वर्ष
विद्वान मोहन प्रसाद खनालले प्रकाशन गरेको अभिलेख अनुसार यी देवलहरू वि. सं. १४६५ को आसपासमा निर्माण गरिएका देखिन्छ। यो समयको आधारमा देवल निर्माण भएको करिब १० वर्ष पछि अर्थात विक्रम सम्वत १४७५ मा श्रीवर्माद्वारा स्थापना गरिएको बिलासपुर राज्य समाप्त भएको देखिन्छ। त्यसैले विलासपुर राज्यसँग यी देवलहरूको सम्वन्ध रहेको मान्न सकिएन। उता संसारीवर्माद्वारा स्थापना गरिएको दुल्लु राज्य विक्रम सम्वत १४५३ मा नै समाप्त भै सकेको देखिन्छ। तसर्थ खसमल्लाकालिक सिंजा साम्राज्यका अभिलेखहरूमा देखिने "ॐ मणि पद्मे हुँ" जस्ता शब्दहरू यी देवलमा रहेको अभिलेखमा उत्कृण गरेको नदेखिए पनि देवल निर्माण गर्ने परम्परा पछिल्लो समयसम्म कायम रहेको थियो भनी मान्नु पर्ने हुन आउँछ। तर खसमल्ल शासनकालको समाप्ति पछि यस क्षेत्रमा देवल निर्माणको सट्टा मन्दिर क्षेत्रमा रहेका देवलहरू भत्काउने प्रयास गरिएको देखिएकाले विद्वान सह प्राध्यापक मोहन प्रसाद खनालले प्राकाशन गरेको अभिलेखको तिथिमिति विचारणीय देखिन्छ। भुर्तीका २५ देवलहरू मध्या अहिले २२ वटा देवलमात्र रहेका छन्। भत्किएका देवलका भग्नावशेषहरू यत्रतत्र छरिएर रहेका छन्। स्थानिय वासिन्दाहरू यी देवलहरूलाई महाभारतकालका पाँच पाण्डवहरूले एकै रातमा निर्माण गरेका हुन् भन्ने विश्वास गर्दछन्। देवलकै नजिकमा एक पिपलको रुख रहेको छ। त्यो पिपललाई सतिले लगाएको पिपल भनिन्छ। स्थानिय भनाइअनुसार यस ठाउँमा कुनै भद्र व्याक्तीको मृत्यु संस्कार गरिंदा उनकी पत्नीले त्यहाँ पिपलको रुख रोपेर पतिसँग समाधीस्थ भएको बुझिन्छ। वि.सं २०३५ सम्म यस ठाउँमा कालिकोटबाट आएर यस ठाउँमा श्राद्ध तर्पण आदी पृती कर्महरू गरिन्थे भन्ने भनाइ रहेको छ।
जोगबीर स्थापित
जोगबीर स्थापित नेपालका वास्तुकला विद् थिए। उनी नारायणहिटी दरवारको वास्तुकला डिजाइनर हुन्। स्वयंभू स्तुपको पुननिर्माणमा पनि उनको योगदान रहेको छ।
कार्यहरु
लाल दरबार
बहादुर भवन
सेतो दरबार
नारायाणहिटी राजदरबार
स्वयंभू स्तुप
कुलबहादुर गुरुङ
कुलबहादुर गुरुङ (प्रचलित नाम केबी गुरुङ) नेपाली राजनीतिज्ञ तथा प्रजातन्त्र सेनानी हुन्। अहिले उनी नेपाली कांग्रेसको केन्द्रीय समिति सदस्य छन्। यस अघि उनी कांग्रेसको महामन्त्री थिए। गुरुङ २००७ सालदेखि राजनीतिमा संलग्न रहँदै आएका छन्। पहिलो संविधानसभा निर्वाचन २०६४ मा उनी इलाम क्षेत्र नं. ३बाट नेपाली कांग्रेसका तर्फबाट सभासद्‍मा प्रत्यक्ष निर्वाचित भएका थिए। संविधानसभामा अध्यक्षको विधिवत् निर्वाचन हुनु अघिसम्म ज्येष्ठत सदस्यको रूपमा संविधान सभाको अध्यक्षता गरेका थिए। उनकै अध्यक्षतामा बसेको संविधान सभाको पहिलो निर्वाचनले नेपालमा राजतन्त्रको विधिवत अन्त्य गर्दै गणतन्त्र घोषणा गरेको थियो।
दोश्रो संविधानसभामा गुरुङ समानुपातिक तर्फबाट सभासद् निर्वाचित भएका हुन्।
गुरुङ वि.सं. १९९२ मंसीर ८ गते बाबु पहलबहादुर गुरुङ र आमा पूर्णकुमारी गुरुङको पुत्रको रूपमा इलाममा जन्मेका थिए। उनी २००५ सालदेखि राणा शासन विरूद्धको संघर्षमा सहभागी भएका थिए।
त्रिभुवन विश्वविद्यालयबाट बी.एड. सम्मको अध्ययन गरेका गुरुङले २०१८ सालदेखि आदर्श पब्लिक हाई स्कूलमा उप प्रधान अध्यापकका रूपमा लामो समय अध्यापन गरेका छन्। उनले सुवास नेम्वाङ, झलनाथ खनाल समेतलाई अध्यापन गरेका थिए। पञ्चायत विरोधी गतिविधिमा संलग्न रहेको आरोपमा २०२९ सालमा पक्राऊ गर्ने आदेश भएपछि उनी भारत निर्वासित भएका थिए। यस क्रममा राष्ट्रिय मेलमिलापको नीति लिएर बी.पी. कोइराला भारतको निर्वासनबाट स्वदेश फर्कदा उनी पनि त्रिभुवन विमानस्थलमा पक्राउ परेका थिए।
गुरुङ राणा शासन विरोधी, पञ्चायत विरोधी र पूर्व राजा ज्ञानेन्द्रको निरंकुश शासन विरोधी सबै आन्दोलनहरूमा प्रजातन्त्रको पक्षमा सक्रिय रहेका थिए। शुरुदेखि नै नेपाली कांग्रेसमा आबद्ध गुरुङ झण्डै छ दशक लामो राजनीतिक जीवनमा पार्टीका विभिन्न तह, पद र जिम्मेदारी पूरा गर्दै हाल केन्द्रीय सदस्य हुन्। यसअघि उनी नेपाली कांग्रेसको इलाम जिल्ला सभापति, केन्द्रीय सदस्य हुँदै केन्द्रीय महामन्त्री बनिसकेका छन्। विभिन्न समयमा गरी कुल तीन वर्ष जेल जीवन बिताएका गुरुङले कैयौँ वर्ष निर्वासित जीवन बिताएका छन्।
गुरुङ २०५१ सालमा इलाम क्षेत्र नं. २बाट संसदमा निर्वाचित भएपछि २०५४मा उनी शिक्षामन्त्री बनेका थिए। उनी २०४८ र २०५६ मा पनि संसदीय निर्वाचनमा सहभागी थिए।
नेपाली कांग्रेसले २०७२को राष्ट्रपति निर्वाचनमा कुलबहादुर गुरुङलाई उम्मेदवार बनाएको छ।
जेठरहिया
जेठरहिया रौतहट जिल्लाको एक गाउँ विकास समिति हो।
रामसार सन्धि
इरानको रामसार भन्ने ठाउँमा सन् १९८७ मा सम्पन्न सिमसार सन्धि (The Convention on Wetlands of International Importance, especially as Waterfowl Habitat)लाई कतै कतै रअमसअर संन्धि पनि भनिन्छ| सो संन्धि मअ हस्ताक्षर गरेपछि सोही वर्ष नै जलचर पक्षी संरक्षण एवम् सम्बर्द्धन गर्न कोशी टप्पु वन्यजन्तु आरक्षलाई अन्तर्राष्ट्रिय महत्त्वको सिमसार क्षेत्र अर्थात् 'रामसार'मा सूचीकृत गरी संरक्षणमा नेपाल जुट्दै आएको छ।
चीन निर्माण बैंक
चीन निर्माण बैङ्क वा जुङ्गो चिएचु यिङ्हाङ् जनवादी गणतन्त्र चीनका चार ठूला बैङ्कहरू मध्येको एक हो । सन् २०१९ मा यो संसारको तेस्रो ठूलो सार्वजनिक कम्पनीका रूपमा स्थापित छ । सन् २०१५ सम्म बजार पुँजीकरणका दृष्टिले विश्वमै यो दोस्रो ठूलो बैङ्क थियो भने विश्वको छैटौँ ठूलो कम्पनी थियो ।  यस बै‌ंकका चीन भित्र मात्र १४ हजार ९७७ शाखा छन् । यसका अतिरिक्त बार्सिलोना, फ्र्याङ्कफर्ट, लक्जम्बर्ग, हङकङ, जोहानेसबर्ग, न्युयोर्क, सियोल, सिङ्गापुर, टोकियो, मेलबर्न, क्वालालम्पुर, सिड्नी, अक्ल्यान्ड र लन्डनमा पनि यसका शाखा फैलिएका छन् । ३ लाख ५२ हजार ६२१ कर्मचारी छन् । सन् २०१९ मा यसको कूल बजार पुँजीकरण २२५ अर्ब अमेरिकी डलर छ । यसको कुल सम्पत्ति ३,३८२ अर्ब डलर रहेको छ । यस बैङ्कले वर्षमा १५० अर्ब डलरको व्यापार गरी ३९ अर्बको नाफा कमाउँदछ। यस बैङ्कको मुख्यालय चीनको सिछेङ जिल्ला, बेइजिङमा रहेको छ । यस बैङ्कका २९ वटा देशमा शाखा तथा सहायक कम्पनी छन् । यो बैङ्क नेपालमा पनि व्यवसाय विस्तार गर्न इच्छुक रहेको र लगानी ढाँचाबारे छलफल चलिरहेको छ ।
इतिहास
सन् २०१३ को कोरियाली संकटका बेला यस बैङ्कले उत्तर कोरियाली बैङ्कसँगको कारोबार नै बन्द गरिदिएको थियो । त्यतिखेर अमेरिकाले प्योङयाङले मिसाइल र आणविक कार्यक्रममा लगानी गरेको अभियोग लगाएको थियो ।
नेपाल वायुसेवा निगम विमान दुर्घटना २ जेठ २०७०
विसं २०७० जेठ २ गते नेपाल वायुसेवा निगमको नाइन एन एबिओ ट्विनअटर विमान मुस्ताङमा दुर्घटना भयो । पोखरा विमानस्थलबाट जोमसोम विमानस्थल का लागि छुटेको उक्त विमानमा ३ जना चालकदल सहित १८ जना यात्रु थिए । ती मध्ये ८ जना जापानी र १० जना नेपाली नागरिक सवार थिए ।  जोमसोम विमानस्थलमा अवतरण गर्नेक्रममा धावनमार्गबाट चिप्लिएर कालीगण्डकी नदी खसेको उक्त जहाजमा सवार मध्ये ७ जना गम्भिर घाइते भए भने अन्यलाई सामन्य चोटपटक मात्र लाग्यो ।
भद्रकाली मन्दिर
लुमडी अजिमा मन्दिर, काठमाडौँ उपत्यकाका प्रसिद्ध शक्तिपीठ मध्येको एक हो। यो मन्दिरमा भद्रकाली देवीको मूर्ति रहेको छ।
मग्याम चिसापानी
मग्याम चिसापानी नेपालको गण्डकी अञ्चलको स्याङ्जा जिल्लाको एक गाँउ विकास समिति हो ।
धवल पुस्तकालय
धवल पुस्तकालय नेपालको जेठो र ऐतिहासिक पुस्तकालय हो। पाल्पाको तानसेनमा वि. स. १९८३ मा 'पुस्तक पढ्ने दलाल' नामबाट शुरू भएको यो संस्था जाहानिया राणा शासनका बेला जनजेतनाको विगुल फुक्न अग्रणी  मानिन्छ।
सन्दर्भ सामग्रीहरू
श्रेणीःनेपालका संग्राहलय, ग्यालरी तथा पुस्तकालयहरू
श्रेणीःनेपालका पुस्तकालयहरू
मलद्वार
मलद्वार प्राणीको पाचन प्रणालीबाट उत्पादन हुने मल निस्कने मार्ग हो ।
विद्यावती कंसाकार
विद्यावती कंसाकार (१९०६ – ३१ January १९७६) नेपालकी अग्रज नर्स हुन्। उनी सन् १९२८ मा नेपालबाट नर्सिङ पढ्न पठाइएका ४ विद्यार्थीमध्ये एक थिइन्। नर्सिङ पढेर फर्केपछि उनले बीर अस्पतालमा लामो समय सेवा गरेर नर्सिङ मार्फत समाजको सेवा गरेकी थिइन्।
लक्कड
लक्कड नेपालको मध्यमाञ्चल विकास क्षेत्रको जनकपुर अञ्चल, धनुषा जिल्लामा अवस्थित गाँउ विकास समिति हो।
जेम्स वाट
जेम्सवाट (१९ जनवरी, १७३६ - २५ अगस्त, १८१९) स्कटल्याण्डका एक अन्वेषक एवं यान्त्रिक ईन्जिनियर थिए। वहाँले वाष्प इन्जिनमा एक मौलिक सुधार गरे।
गुगल+
गूगल प्लस गूगल निगमको स्वामित्बमा रहेको सामाजीक सञ्जाल साइट हो। फेसबुकसँग प्रतिश्पर्दा गर्ने उद्धेश्यले यसको निर्माण गरिएको हो। यसको मुख्य विशेषता भनेको गोपनियता हो। फेसबुकमा एक प्रयोगकर्ताले अर्को प्रयोकर्तालाई साथी बन्न आग्रह गर्नु पर्ने हुन्छ र अर्को प्रयोगकर्ताले त्यसलाई स्विकार्ने अथबा अस्विकार्न सक्दछ भने गूगल ‌प्लसमा जो कोइले पनि गूगल ‌पलसको प्रयोगकर्तालाई आफ्नो 'सर्कल'मा राख्न सक्दछ र अर्को प्रयोगकर्ताले स्विकार्न पर्छ भन्ने जरूरि छैन।गूगल ‌प्लसमा सामुहिक भिडिवो वार्ताको पनि सुबिधा रहेको छ। साथै मन परेका चिजहरूलाई 'स्पार्क'का माध्यमबाट थप जानकारी प्राप्त गर्न पनि सकिन्छ।
अजयकुमार चौरसिया
अजय कुमार चौरासिय पर्सा क्षेत्र नं. ३बाट निर्वाचत ४६ वर्षीय अजय कुमार चौरसिया नेपाली कांग्रेसका सभासद हुन्। विद्यार्थी अवस्थादेखि नै राजनीतिमा संलग्न चौरसिया २०४६ सालदेखि पार्टीगत रूपमा सक्रिय हुनुभएको हो। २०४८ सालको आम निर्वाचनमा नेपाली कांग्रेसले टिकट नदिएपछि सद्भावना पार्टी प्रवेश गरी सोही पार्टीको टिकटमा उनीले चुनाव लड्नुभएको थियो। निर्वाचनमा पराजित भएपछि नेपाली कांग्रेसमै फर्कनुभयो र काङ्ग्रेस उम्मेदवारका रूपमा २०५६ को आम चुनावमा पर्सा क्षेत्र नं. २बाट निर्वाचित हुनुभयो। पुनर्स्थापित संसदमा पनि उनी सक्रिय थिए। राजनीतिक यात्रामा दुई पटक गरेर तीन महीना जेल जीवन बिताएका चौरसिया २०५१ साल देखि नेपाली काङ्ग्रेस, पर्सा जिल्ला कार्यसमिति सदस्य रहँदै आउनुभएको छ। त्रिभुवन बिश्वविद्यालयबाट राजनीतिशास्त्रमा स्नातक चौरसियाका १ छोरा र २ छोरी छन्। समाजसेवामा उनीको रुचि छ र विभिन्न सामाजिक क्रियाकलापमा सक्रिय रहँदै आउनुभएको छ। उनीका लेख-रचना विभिन्न पत्र-पत्रिकामा प्रकाशित हुँदै आएका छन्। यस अघि जनप्रतिनिधि भएर गरेको योगदानको कारणले यसपटक जनताले आफूलाई सभासदमा विजयी बनाएको उनीको ठहर छ। चौरसियाले संविधानसभामा गणतन्त्र संस्थागत गर्ने र समावेशी चरित्रको संविधान निर्माण गर्ने मुद्दा प्रमुखतासाथ उठाउने अठोट गर्नुभएको छ।
क्लाउडिया सिफ
उनी एक हजार भन्दा बढी पत्रिकाको आवरणमा देखा परेकी थिइन्। उनी सबैभन्दा बढी लोकप्रिय पत्रिकाहरूको आवरणमा देखा परेका वापत विश्व किर्तीमानको गिनिज पुस्तकमा पनि सूचीकृत छिन्।  सन् २००२ मा, फोर्ब्सले उनको कुल सम्पत्ति ५ करोड ५० लाख अमेरिकी डलर भएको अनुमान गरेको थियो।
बाल्यकाल वा सुरुवाती जीवन
सिफको जन्म २५ अगस्ट १९७० मा जर्मनीमा भएको थियो। सिफका दुई भाइ र एक बहिनी छन्। उनको बुवाको वकील थिए। उनको बुवाको नाम हेनरीस सिफको र आमाको नाम उद्रनु सिफ हो। उनको बाल्यकाल निदहाइनमा बितेको थियो। उनी फ्रान्सेली, अङ्ग्रेजी र जर्मनेली लगायतका भाषाहरूमा पोख्त छिन्। उनले सर्वप्रथम सेन्ट पीटर क्याथोलिक प्राथमिक विद्यालय र पछि एम्प्लोनिस उच्च विद्यालयमा पठनपाठन गरेकी थिइन्। बाल्यकालमा, उनी आफ्नो बुबाको कानून कार्यालयमा वकिल बनी सेवा गर्न चाहन्थिन्।
मोडलको रूपमा
सन् १९८७ मा कानून अध्ययन गर्ने उनको योजनालाई खारेज गरिसकेपछि उनलाई डोसेलडोर्फ महानगरीय मोडल आयोगका प्रबन्ध निर्देशक मिसेल लेभान्तनले उनको क्षमतालाई बुझी उनलाई सो कार्य गर्नमा प्रेरित गरेका थिए।
त्यसपछि, सिफलाई परीक्षण दृश्य खिच्नका लागि लागि पेरिसमा आमन्त्रित गरिएको, त्यसपछि एली पत्रिकाको लागि तस्वीर शृङ्खला उनको तस्वीर एलेन भोन अनवर्थले खिचेका थिए। जिन्स कपडाहरूको ब्रान्ड गेस जीन्सको लागि फोटो शृङ्खलाको उनले उत्कृष्ट प्रदर्शन गरेकी थिइन् जसमा उनको क्षमताको प्रस्तुत भएको थियो। उनी पहिलो पटक सन् १९८८ मा कार्ल लगेरफेल्डको समर्थनमा कामुक हिँडाई प्रस्तुत गर्नका (सनेल नाम फ्रान्सेली कम्पनीका लागि) प्रवेश गरी र सोही वर्ष उनले त्यसमा दक्षता हासिल गरेकी थिइन्। सन् १९८९ मा सिफ पहिलो पटक भोग पत्रिकाको आवरण पृष्ठमा देखा परेकी थिइन्। हर्ब रिट्सले उनको तस्वीर भोग बेलायतको अक्टोबर जारीका खिचेका थिए। मे १९९० मा उनी पहिलो पटक भोग पत्रिकाको जर्मनेली संस्करणमा देखा परेकी थिइन् र जर्मनीका ततियाना पातिज्स र नादिया अमन्द पछि १० वर्षको लागि प्रख्यात मोडलको रूपमा रहेकी थिइन्। त्यसपछिका वर्षहरूमा सिफले संसारको सबैभन्दा प्रख्यात पत्रिकाहरूको १००० भन्दा बढी आवरण पृष्ठहरूमा देखा परेकी थिइन्। मारी क्लेयर, कस्मोपोलिटन, हार्पर्स बजार, प्लेब्वाइ वा एली लगायत पत्रिकाहरूमा उनको दृश्य छापिएको थियो। भ्यानिटी फेयर, सङ्गीत पत्रिका रोलिङ स्टोन र प्रख्यात न्यु योर्क टाइम्सको शीर्षकमा देखा पर्ने उनी पहिलो मोडल पनि हुन्।
सन् १९९० को दशकको मध्य तिर, उनलाई विज्ञापनमा खेल्नका लागि रिभलन, पेप्सी, एबेल, लोरियाल, सिथोएन, एच एन्ड एम र भिक्टोरियाज सिक्रेट जस्ता कम्पनीहरूले उनलाई सम्झौतामा ल्याएका थिए। हालसालै उनले लुइस भितन, दोम पेहिन्योन र दोल्चे एन्ड गब्बाना जस्ता विलासी कम्पनीहरूका लागि काम गरिरहेकी छिन्। सिफ पछि पेप्सिकोको विज्ञापनमा देखा गरेकी थिइन्, र फेन्टाको विज्ञापनहरूमा मिकी माउसको कार्टुन संस्करणसँग उनको नच लोकप्रिय बनेको थियो।
सन् १९९८ मम उनको सिथोएनको विज्ञापनमा प्रदर्शन गरेसँगै उनले ३० लाख युरो कमाएकी थिइन्। सिफले हालसम्म पनि लोरियालको सबैभन्दा लामो समयसम्म सेवा गर्ने राजदूतको रूपमा रहेकी छिन्।
उनको पुस्ताका अन्य शीर्ष मोडलहरू जस्तै सिन्दि कोफोर्ड, केट मोस, नाओमी क्याम्पबेल, एले म्याकफरसन र क्रिस्टी टर्लिङटनले संयुक्त रूपमा न्यु योर्कमा अहिले बन्द भएको फेसन क्याफेको स्थापना गरेका थिए। सिफ उनको "अर्ध नग्न" तस्वीर खिच्न अस्वीकार गरेका बापत पनि चर्चामा आएकी थिइन्। सन् २०१० मा, उनले उनको तेस्रो बच्चाको जन्म हुनुभन्दा केही समय अगाडि भोग पत्रिकाको जर्मनेली संस्करणको लागि फोटो खिचेकी थिइन्। उद्योगमा उनी विश्वसनीय र अनुशासित पात्रको रूपमा रहेकी छिन्।
सन् २०११ मा उनी फेसन फ्रिन्ज नामक प्रतियोगिताका लागि निर्णायकको भूमिकामा रहेकी थिइन्। सन् २०१२ मा, उनले गेस ब्रान्डको ३० अौँ वार्षिकोत्सबको लागि पनि तस्वीर खिचाएकी थिइन्।
सन् २००६ फिफा विश्वकपको उद्घाटन समारोहमा सिफले पेलेसँग ट्राफी प्रस्तुत गर्नका लागि सहयोग पुर्‍याएकी थिइन्। उनले सन् २००२ मा प्रिन्स विलियमलाई पोलो ट्रफी प्रदान गरेकी थिइन्।
अभिनेत्रीको रूपमा
सन् १९९७ मा, सिफले पहिलो पटक क्यामराको अगाडि एक अभिनेत्रीको रूपमा ठूलो भूमिकामा देखा परेकी थिइन् र सन् १९९४ मा हास्य चलचित्र रिच्चिय रिचमा केवल एक छोटो पाहुनाको भूमिका निर्वाह गरेकी थिइन्। उनले आबिल फेआरासको चलचित्र ब्ल्याक आउटमा सुसान नामक महिला सहयोगी भूमिका खेलेकी थिइन्। उनले त्यसपछि गिग्ङ् यदिन फदात्च (अनुवादित: कुनै सन्दिग्धको विरुद्धमा) नामक चलचित्रमा डेनियल बादविनसँग ठूलो भूमिका निर्वाह गरेकी थिइन्।
त्यसपछि उनी सन् १९९९ मा, अमेरिकी चलचित्र फ्रेन्ड्स एन्ड लभर्स, सन् २००१ मा, इन पर्सुइट र लाइफ विथाउट डिकमा देखा परेकी थिइन् भने उनी सन् २००३ को चलचित्र तात्सेखलिच...लिबमा पनि सानो भूमिकाका देखा परेकी थिइन्। सन् २००२ मा, अमेरिकी दूरदर्शन शृङ्खला धर्म एन्ड ग्रेगका दुई अङ्कमा उनी सहयोगी भूमिकाका रहेकी थिइन्। सिफ विभिन्न प्रख्यात वार्ता कार्यक्रमहरू जस्तै द ओपरा विनफ्रे सो, ल्यारी किङ लाइभ, लेट सो विथ डेभिड लेटरमेन, लेट नाइट विथ कोनन ओ ब्रायन, द जोनाथन रोस र एरेस्टेट डेभलपमेन्टमा देखा परेकी थिइन्।
दान कार्यहरू
सिफले युनिसेफसँग कला र मनोरञ्जन समर्थन समितिको सदस्य भएर आफ्नो संलग्नता सुरु गरेकी थिइन्, र हाल यस संस्थाका लागि उनी बेलायतको सद्भावना राजदूत पनि हुन्। सिफले गरीबीलाई इतिहास बनाउने नामक संस्थाकी (अनुवादित नाम) प्रवक्ताको रूपमा पनि सेवा गर्दै संस्थाको "क्लिक" नामक अभियानमा पनि देखा परेकी थिइन्। जुलाई २००५ मा, उनी बर्लिन र एडिनबर्ग लगायतका सहरहरूमा लाइभ ८ नामक रात्रीकालिन सङ्गीत कार्यक्रममा प्रस्तुतकर्ताको रूपमा देखा परेकी थिइन्।
व्यक्तिगत जीवन
सन् १९९३ मा, बर्लिनमा सिफले अमेरिकी जादूगर डेभिड कोपरफिल्डलाई भेटेकी थिइन् र उनले उनलाई मस्तिष्क पढ्ने र उडान भ्रममा भाग लिने लगायतका अचम्म तथा रोमाञ्चिक दृश्यका लागि मञ्चमा ल्याएका थिए। उनीहरूको त्यसपछि प्रेम सम्बन्ध कायम भएको थियो भने जोडीले सन् १९९४ जनवरीमा विवाह गरेका थिए। सिफ कहिलेकाहीँ उनको साथ मञ्चमा विभिन्न जादूसँग सम्बन्धित प्रस्तुति गर्नका लागि प्रस्तुत हुने गर्दथिन्।  उनी डेभिड कोपरफिल्डको साथ उनको जादूमा पन्ध्र वर्ष, वर्ष नामक सन् १९९४ को वृत्तचित्रमा देखा परेकी थिइन् जसमा उनले उनीसँग अन्तर्वार्ता लिने पत्रकारको भूमिका खेलेकी थिइन्, र अन्तमा उनीहरूले उडान भ्रमको प्रदर्शन गरेका थिए। सेप्टेम्बर १९९९ मा, जोडीले व्यस्तताका कारण सम्बन्ध विच्छेद गरेको घोषण गरेका थिए। डेभिड कोपरफिल्डसँगको सम्बन्ध विच्छेद पछि, उनी छोटो समयका लागि बेलायती करोडपति टिम जेफ्रिजसँग सम्बन्धमा रहेकी थिइन् र सो सम्बन्ध एक वर्षका लागि टिकेको थियो।
मे २००२ मा, उनले बेलायती चलचित्र निर्माता र निर्देशक म्याथ्यू भहनसँग विवाह गरेकी थिइन्। उनीहरूको विवाह २५ मे २००२ मा, इङ्ल्यान्डको सफकमा भएको थियो। उनका साथ उनीहरूका तीन बालबालिकाहरू छन्। उनीहरूका एक छोरा र दुई छोरीहरू छन्। उनका छोराको जन्म ३० जनवरी २००३ मा भएको थियो भने, उनकी पहिलो छोरी जन्म १४ मे २०१० मा भएको थियो। उनले आफ्नी छोरीलाई १४ मे २०१० मा, लन्डनमा जन्म दिएकी थिइन्।
उनको भान्जा भाइ प्याट्रिक सिफर सन् २०१६ देखि २०१७ सम्म पिरेट पार्टी जर्मनीका अध्यक्ष थिए।
नगदे वाली
नगदे वाली भन्नले आम्दानी गर्ने अभिप्रायले लगाइने बालिहरू बुझिन्छ। ऊष्ण र समसितोष्ण क्षेत्रहरूमा, जूट, कफी, कोको, उखु, केरा, सुन्तला र कपास मुख्य नगदे वाली हुन।
मैथिली साहित्य
मैथिली साहित्य मैथिली भाषाको साहित्य हो। मैथिली साहित्यको प्रथम ग्रन्थ वर्ण रत्नाकर हो। यो युगौ पुरानो छ। मैथिली भाषाका महाकवि विद्यापति द्वारा मैथिली साहित्यमा अमर योगदान पुगेको छ।उहाँ १००० बटा गीत नै लेख्नु भएको छ।यस्को निरन्तरता विभिन्न रचनाकारले दिनु भएको हो।यस्को पहिलो लिखित ग्रन्थ वर्ण रतनाकार हो। मैथिली साहित्यको इतिहास नेपाली भाषा साहित्य भन्दा पनि बढि पुराणो रहेको तथ्यहरु भेटिन्छ।
आधुनिक कवि तथा लेखकहरूमा हरिमोहन झा, रामभरोस कापडी, धीरेन्द्र प्रेमर्षि, विनीत ठाकुर, डा राजेन्द्र बिमल, डा चन्द्रमणि झा, रुपा झा, देवेन्द्र मिश्र , श्यामसुन्दर यादव ,श्यामसुन्दर शशी, चन्द्र शेखरलाल शेखर धीरेन्द्रप्रसाद साह, दिनेश यादव, अर्जुण प्र. गुप्ता दर्दिला आदि पर्दछन्। भारतीय मिथिला क्षेत्रमा अक्षय आनन्द सन्नी, मैथिल प्रशान्त, दीप नारायण, शंकर मधुपांश । नेपालमा युवा सर्जक मध्ये विन्देश्वर ठाकुर, गजेन्द्र गजुर, नारायण मधुशाला, विद्यानन्द वेदर्दि,राम उद्गार यादव, रामसाैगारथ यादव, शम्भु श्री लगायत मैथिलीका लेखकहरू छन्।